Diari Oficial de la Generalitat Valenciana


Sumari del DOGV 5128, del 04-11-2005 (2005/11775)

Informació pública de l'acta de notorietat complementària de títol públic per a la immatriculació d'augment de superfície no inscrita d'una finca ubicada al polígon industrial del Pla a Alcàsser.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5128

Data del DOGV
:   04-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11082


Organisme emissor
:   Notaria d'Antonio Donderis Seron

Tipus de document
:   Anunci

Informació pública de l'acta de notorietat complementària de títol públic per a la immatriculació d'augment de superfície no inscrita d'una finca ubicada al polígon industrial del Pla a Alcàsser. [2005/M11464]
  
Antonio Donderis Serón, notari del Col·legi de València, amb residència a Silla, faig constar:
  
Que en esta notaria es tramita acta de notorietat complementària de títol públic per a la immatriculació d'augment de superfície no inscrita, per tal d'acreditar que al terme municipal d'Alcàsser, José-David Miquel Lorite és tingut com a amo de la següent finca:
  
1. Descripció de la finca.
  
Nau industrial. Situada al terme d'Alcàsser, ubicada al polígon industrial del Pla, es compon d'una sola nau que ocupa una superfície de mil seixanta-cinc metres quadrats, en planta baixa, la façana principal de la qual dóna al vial interior, en què hi ha dues portes grans en els extrems per a entrada i eixida de mercaderies i una altra porta xicoteta en el centre on hi ha un vestíbul, a la dreta d'este hi ha els vestuaris i lavabos; i a l'esquerra, una xicoteta habitació per a eines; en la part dreta mirant a la façana, hi ha un espai tancat amb blocs de ciment fins a una altura de tres metres i des d'ací fins al sostre amb planxes de fibra transparent, este espai té l'entrada per la porta de la dreta mirant a la façana; en el cantó esquerre de la façana principal es troba el transformador d'energia elèctrica; en la façana lateral dreta, que dóna a la zona verda, hi ha una altra porta; en la part davantera central de la façana principal, en planta alta, hi ha les oficines, que amb un lavabo ocupen una superfície de seixanta metres quadrats i s'hi accedeix a través d'una escala interior, que naix en el vestíbul. Les característiques de la construcció són: l'estructura és metàl·lica, amb encavallades, els murs de tancament són de blocs de ciment, la coberta d'uralita, amb algunes planxes ondulades de plàstic transparent per a donar llum a l'interior.
  
Si la superfície del solar és de mil huit-cents vint-i-sis metres quadrats (1.826 m²), ocupa la part edificada mil seixanta-cinc metres quadrats, la resta és solar susceptible d'ampliació la nau actualment existent, i es destina actualment a aparcament i zona de maniobres, i limita: nord, amb la societat Coprofinsa, SA; sud, amb zona verda; est, amb camí veïnal d'Alcàsser a Santa Ana; i oest, amb vial interior, on té la façana principal.
  
2. Dades registrals.
  
Inscrita en el Registre de la Propietat de Picassent, al tom 2076, llibre 82 d'Alcàsser, foli 181, finca 6.545.
  
3. Títol.
  
Títol. Adquirida per compra a la mercantil Coprofinsa, SA, mitjançant escriptura autoritzada per qui va ser notari de Picassent Leonardo Herrero Miranda el 30 de desembre de 1983, amb el número mil sis-cents catorze del seu protocol. Realitzada la declaració d'obra nova mitjançant escriptura autoritzada a Picassent, pel notari Leonardo Herrero Miranda, el mateix dia, amb el número mil sis-cents quinze del seu protocol.
  
4. Referència cadastral.
  
Del document cadastral aportat pels compareixents es dedueix la següent referència cadastral 1529522SM1734Z9543ZL.
  
El present edicte estarà exposat al tauler d'anuncis d'este Ajuntament durant el termini de 20 dies naturals, a partir del dit termini i en el transcurs d'uns altres 20 dies, els interessats podran comparéixer en la meua notaria situada al carrer de València, número 78, baixos, en hores de despatx, per a oposar-se a la tramitació d'esta o al·legar el que estimen oportú en defensa dels seus drets.
  
Silla, 7 d'octubre de 2005.- El notari: Antonio Donderis Serón.